《傅彦明昆仲久客维扬诗以寄之》
明代·贺钦

山人寄语三公子，便买归舟莫更留。南国可知春似锦，高堂无更雪盈头。

黄金满载皆由命，白手还家岂足羞。兄弟师生分非浅，诗成四韵泪双流。

作者简介：（1437—1510）明辽东义州卫人，字克恭，号医闾。本籍定海，以戍乃居义州。少好学，成化二年进士。授户科给事中，因亢旱，上章极谏，寻告病归。读《近思录》有悟，乃师事陈献章，不复出仕。有《医闾集》。